Document ID: 32006R1873

32006R1873
L 360/61
SLUŽBENI LIST EUROPSKE UNIJE
UREDBA VIJEĆA (EZ, EURATOM) br. 1873/2006
od 11. prosinca 2006.
o izmjeni Uredbe (EZUČ, EEZ, Euratom) br. 300/76 o kategorijama dužnosnika koji imaju pravo na naknade za rad u smjenama te stopama i uvjetima tih naknada
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Pravilnik o osoblju za dužnosnike Europskih zajednica i Uvjete zaposlenja ostalih službenika Europskih zajednica, koji su utvrđeni Uredbom (EEZ, Euratom, EZUČ) br. 259/68 (1), a posebno drugi podstavak članka 56.a Pravilnika o osoblju,
uzimajući u obzir prijedlog Europske komisije koji je dostavljen nakon savjetovanja s Odborom za pravilnik o osoblju,
budući da je potrebno izmijeniti Uredbu (EZUČ, EEZ, Euratom) br. 300/76 (2) radi prilagodbe izmijenjenoj potrebi za smjenskim radom unutar europskih institucija,
DONIJELO JE OVU UREDBU:
Članak 1.
Uredba (EZUČ, EEZ, Euratom) br. 300/76 ovime se mijenja kako slijedi:
1.
Uvodna rečenica prvog podstavka članka 1. stavka 1. zamjenjuje se sljedećim:
„Dužnosnik
-
koji je plaćen iz sredstava za istraživanje i ulaganja i zaposlen u ustanovi Zajedničkog istraživačkog centra ili u neizravnoj djelatnosti, ili
-
koji je plaćen iz sredstava za poslovanje i zaposlen u odjelu službe za informacijsku i komunikacijsku tehnologiju (ICT), odjelu za sigurnost ili drugoj službi koja obavlja sigurnosne dužnosti, telefonskoj centrali ili informacijskoj službi, recepciji, odjelu koji osigurava potporu djelatnostima Zajedničke vanjske i sigurnosne politike (ZVSP)/Europske sigurnosne i obrambene politike (ESOP) ili rješenjima za usklađivanje u hitnim ili kriznim situacijama, ili zaposlen radi upravljanja ili nadzora nad tehničkim instalacijama,
koji radi u smjenama u smislu članka 56.a Pravilnika o osoblju, ima pravo na naknadu u iznosu:”.
2.
Zadnja rečenica članka 1. stavka 2. briše se.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 11. prosinca 2006.

Labels: 10
9
15